13 stillinger nedlægges

For at spare penge har Egmont Publishing valgt at flytte en del af koncernens layout-opgaver på sine 11 magasiner og fire ugeblade til Vietnam.

Valget er faldet på Minh Grafic, som er ejet af kommunikationsfirmaet Buchs og reklamebureauet Envision.

Egmont regner med at få "en millionbesparelse" ud af manøvren, som ifølge koncernen betyder også et farvel til 13 af koncernens medarbejdere.

- Antallet af opsigelser beror på, hvor mange der vil vælge en frivillig fratrædelse, oplyses det i en anden pressemeddelelse fra virksomheden.

'Vigtigt at kunne nå til enighed'

- I en proces, der skal fremtidssikre og udvikle magasinet, er det naturligvis afgørende, at vi og chefredaktøren kan nå til enighed om tingene, siger magasinchef i Egmont Publishing Tina Nikolaisen.

- Kasper Steenbach har været en fremragende chefredaktør på Euroman. Han har bidraget betydeligt til, at Euroman i dag er enestående i sin kategori som mandeblad med et læsertal på 200.000, siger Tina Nikolaisen.

I oktober 2013 annoncerede Egmont, at Kasper Steenbach var ny chefredaktør.